નોન પર્ફોમિંગ એસેટ્સ (એનપીએ)માં સતત વધારા પર ટિપ્પણી કરતા રાજને જણાવ્યું કે આવી સ્થિતિમાં સૌથી મોટું કામ તેનો સફાયો કરવો છે. સંકટમાં રહેલા નાણાંનો ઉકેલ લાવવો જરૂરી છે જેથી બેલેન્સ શીટ સાફ થાય અને બેન્કો પુનઃ પાટા પર આવી શકે. રાજને ભાર મૂકતા જણાવ્યું કે બેન્કોના ફસાયેલા નાણાંની સમસ્યા દુર કરવા માત્ર બેન્કરપ્સી કોડથી મદદ નહીં મળે. આ વ્યાપક સફાઈ માટેનો એક પ્લાન છે અને એક હથિયાર છે અને દેશમાં એનપીએની સમસ્યાને દૂર કરવા માટે બહુસૂત્રી દૃષ્ટિકોણ અમલમાં લાવવો જરૂરી છે.